לכבוד חנוכה סבתא זמירה ממליצה לגוון את סביבוני המשחק עם סביבונים תלת ממדיים מנייר, כאלו שהילדים יכולים ליצור לבד.
את הסביבונים תוכלו לתלות לקישוט בבית, בגן, בצהרון או במועדון ואפילו להכין מהם קופסאות עם פרסים לילדים כמתנה לחג החנוכה.
כל מה שצריכים זה נייר, דבק וטושים וקדימה – זמן יצירה עם הילדים לחנוכה.
מדפיסים את שבלונת הסביבון וגוזרים ל]פי הקווים.
חורצים בזהירות את הקו המסומן בריבוע (ראש הסביבון), וכן את העיגול בראש ידית הסביבון.
כותבים את האותיות – נ – ג –ה- פ ומקשטים את הסביבון.
מקפלים ומדביקים בקווים המסומנים בקו מקווקו.
משחילים את ידית הסביבון בקו שחרצנו בראש הסביבון ומדביקים.
אפשר לחורר חור קטן בראש ידית הסביבון , לקשור חוט ולתלות לקישוט.
שוהם רייכמן מציעה להפוך את הסביבון לפרצוף : מציירים פנים , אוזניים בצדדים וכובע על הראש. אפשר גם לגוון בעיניים זזות, קישוט נוצע על ה"ראש" ועוד.
גוזרים שבלונות של סביבון – 3 לכל סביבון. אפשר להשתמש בניירות לבנים ולתת לילדים לצבוע ולקשט, או להעתיק את דוגמת הסביבון לניירות צבעוניים ולגזור.
מקפלים כל סביבון לחצי בצורה סימטרית.
מדביקים כל חצי סביבון לחצי של סביבון אחר, כך ששלושת הסביבונים יצרו סביבון אחד תלת ממדי.
מדביקים גפרור בנקודת המפגש העליונה, באופן שלפחות חצי ממנו יבלוט.
קושרים חוט סביב הגפרור.
תולים לקישוט לכבוד חנוכה.
תודה על כל הרעיונות היפים. אצטרף ואתן משלי רעיון לעיטור סביבוני הנייר.לגזור מספוג דק (לי יש יריעות כעין ספוג שמשמשים לבידוד) צורות של נר או סביבון ולהדביק על פקק הפוך. בדרך כלל הדבקתי על פקק בקבוק אבל באמת אולי עדיף על פקק גדול כמו של ג'ריקן חומר ניקוי וכדומה, פשוט אפשר לעשות אז חותמת גדולה יותר.הילדים טובלים בצבע ומחתימים.אני הכנתי צלוחיות צבע לכל חותמת והילדים החליפו ביניהם , כדי להמנע מניקוי החותמת (או לכלוך הצבע...).